CELEX: 32020R0111
Language: ro
Date: 2020-01-13 00:00:00
Title: Regulamentul de Punere în Aplicare (UE) 2020/111 al Comisiei din 13 ianuarie 2020 de modificare a Regulamentului de punere în aplicare (UE) 2015/1998 în ceea ce privește aprobarea echipamentelor de securitate a aviației civile și țările terțe recunoscute că aplică standarde de securitate echivalente cu standardele de bază comune din domeniul securității aviației civile

27.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 21/1
               
            
         REGULAMENTUL DE PUNERE ÎN APLICARE (UE) 2020/111 AL COMISIEI
         din 13 ianuarie 2020
         de modificare a Regulamentului de punere în aplicare (UE) 2015/1998 în ceea ce privește aprobarea echipamentelor de securitate a aviației civile și țările terțe recunoscute că aplică standarde de securitate echivalente cu standardele de bază comune din domeniul securității aviației civile
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
         întrucât:
         
                     (1)
                  
                  
                     Regulamentul (CE) nr. 272/2009 al Comisiei (2) completează standardele de bază comune din domeniul securității aviației civile prevăzute în anexa la Regulamentul (CE) nr. 300/2008.
                  
               
                     (2)
                  
                  
                     Regulamentul (CE) nr. 272/2009 însărcinează Comisia cu recunoașterea echivalenței standardelor de securitate ale țărilor terțe, în conformitate cu criteriile prevăzute în partea E din anexa la respectivul regulament.
                  
               
                     (3)
                  
                  
                     Anexa la Regulamentul de punere în aplicare (UE) 2015/1998 al Comisiei (3) enumeră țările terțe recunoscute că aplică standarde de securitate echivalente cu standardele de bază comune.
                  
               
                     (4)
                  
                  
                     Comisia a verificat faptul că Republica Serbia îndeplinește criteriile stabilite în partea E din anexa la Regulamentul (CE) nr. 272/2009 în ceea ce privește aeroportul Nikola Tesla din Belgrad.
                  
               
                     (5)
                  
                  
                     Comisia a verificat faptul că Statul Israel, în ceea ce privește aeroportul internațional Ben Gurion, îndeplinește criteriile prevăzute în partea E din anexa la Regulamentul (CE) nr. 272/2009, cu privire la securitatea aeronavelor și controlul de securitate al pasagerilor și al bagajelor de mână.
                  
               
                     (6)
                  
                  
                     Măsurile detaliate de punere în aplicare a standardelor de bază comune menționate în Regulamentul (CE) nr. 300/2008 includ procedurile de aprobare și de utilizare a echipamentelor de securitate a aviației civile.
                  
               
                     (7)
                  
                  
                     Măsurile luate pentru a se asigura că echipamentele de securitate a aviației civile îndeplinesc standardele de performanță necesare ar trebui să fie armonizate pentru a se asigura punerea în aplicare optimă a standardelor de bază comune în domeniul securității aviației.
                  
               
                     (8)
                  
                  
                     Comisia recunoaște procesul comun de evaluare al Conferinței Europene a Aviației Civile ca o condiție prealabilă obligatorie pentru aprobarea echipamentelor de securitate a aviației civile. Echipamentele de securitate care au fost supuse acestui proces ar trebui, prin urmare, să beneficieze de un sistem de aprobare al UE constând în aplicarea unei mărci vizuale și în introducerea acestora într-o bază de date consolidată a Uniunii, care să permită utilizarea imediată a echipamentelor de securitate a aviației civile în întreaga Uniune.
                  
               
                     (9)
                  
                  
                     Întrucât aprobarea finală a echipamentelor pentru aviația civilă va fi acordată prin adoptarea unui act juridic, ar trebui să se autorizeze din punct de vedere juridic instalarea și utilizarea unor astfel de echipamente de securitate în temeiul unui statut „în curs de aprobare”, până la aprobarea finală.
                  
               
                     (10)
                  
                  
                     Prin urmare, Regulamentul de punere în aplicare (UE) 2015/1998 ar trebui modificat în consecință.
                  
               
                     (11)
                  
                  
                     Măsurile prevăzute în prezentul regulament sunt conforme cu avizul comitetului instituit prin articolul 19 din Regulamentul (CE) nr. 300/2008,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) 2015/1998 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Cu toate acestea, punctul 1 litera (b) și punctul 2 litera (b) din anexa la prezentul regulament se aplică de la 1 aprilie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 97, 9.4.2008, p. 72.
         
            (2)  Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European și al Consiliului (JO L 91, 3.4.2009, p. 7).
         
            (3)  Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației (JO L 299, 14.11.2015, p. 1).
      
      
         
            ANEXĂ
            Anexa la Regulamentul de punere în aplicare (UE) 2015/1998 se modifică după cum urmează:
            
                        1.
                     
                     
                        Lista din apendicele 3-B din capitolul 3 se modifică după cum urmează:
                        
                                    (a)
                                 
                                 
                                    după rubrica referitoare la Muntenegru, se introduce următoarea rubrică:
                                    „Republica Serbia, în ceea ce privește aeroportul Nikola Tesla din Belgrad”;
                                 
                              
                                    (b)
                                 
                                 
                                    după rubrica referitoare la Singapore, se introduce următoarea rubrică:
                                    „Statul Israel, în ceea ce privește aeroportul internațional Ben Gurion”.
                                 
                              
                  
                        2.
                     
                     
                        Lista din apendicele 4-B din capitolul 4 se modifică după cum urmează:
                        
                                    (a)
                                 
                                 
                                    după rubrica referitoare la Muntenegru, se introduce următoarea rubrică:
                                    „Republica Serbia, în ceea ce privește aeroportul Nikola Tesla din Belgrad”;
                                 
                              
                                    (b)
                                 
                                 
                                    după rubrica referitoare la Singapore, se introduce următoarea rubrică:
                                    „Statul Israel, în ceea ce privește aeroportul internațional Ben Gurion”.
                                 
                              
                  
                        3.
                     
                     
                        În lista din apendicele 5-A din capitolul 5, după rubrica referitoare la Muntenegru se introduce următoarea rubrică:
                        „Republica Serbia, în ceea ce privește aeroportul Nikola Tesla din Belgrad”.
                     
                  
                        4.
                     
                     
                        În lista din apendicele 6-F din capitolul 6, după rubrica referitoare la Muntenegru se introduce următoarea rubrică:
                        „Republica Serbia”.
                     
                  
                        5.
                     
                     
                        La capitolul 12, capitolul 12.0 se înlocuiește cu următorul text:
                        „12.0.   DISPOZIȚII GENERALE ȘI APROBAREA ECHIPAMENTELOR DE SECURITATE
                        12.0.1.   Dispoziții generale
                        
                        
                                    12.0.1.1.
                                 
                                 
                                    Autoritatea, operatorul sau entitatea care folosește echipamente pentru aplicarea măsurilor de care este responsabilă în conformitate cu programul național de securitate a aviației civile menționat la articolul 10 din Regulamentul (CE) nr. 300/2008 se asigură că respectivele echipamente respectă standardele prevăzute în prezentul capitol.
                                    Informațiile cuprinse în prezentul capitol și clasificate în conformitate cu Decizia (UE, Euratom) 2015/444 al Comisiei (*1) sunt puse la dispoziția producătorilor de către autoritatea competentă pe baza principiului necesității de a cunoaște.
                                 
                              
                                    12.0.1.2.
                                 
                                 
                                    Trebuie să se efectueze verificări de rutină ale fiecărui echipament de securitate.
                                 
                              
                                    12.0.1.3.
                                 
                                 
                                    Producătorii de echipamente trebuie să furnizeze un concept de operare, iar echipamentele trebuie să fie evaluate și folosite în conformitate cu acesta.
                                 
                              
                                    12.0.1.4.
                                 
                                 
                                    În cazul în care sunt combinate mai multe echipamente de securitate, fiecare dintre acestea trebuie să îndeplinească specificațiile definite și să respecte standardele prevăzute în prezentul capitol, atât în cazul în care sunt folosite separat, cât și în cazul în care sunt folosite în combinație, ca sistem.
                                 
                              
                                    12.0.1.5.
                                 
                                 
                                    Echipamentele trebuie să fie amplasate, instalate și întreținute în conformitate cu cerințele producătorilor de echipamente.
                                 
                              12.0.2.   Aprobarea echipamentelor de securitate
                        
                        
                                    12.0.2.1.
                                 
                                 
                                    Fără a aduce atingere punctului 12.0.5, următoarele echipamente de securitate pot fi instalate după 1 octombrie 2020 numai dacă au primit statutul de «marcă a UE» sau de «marcă a UE în curs de aprobare», astfel cum se prevede la punctele 12.0.2.5 și 12.0.2.6:
                                    
                                                (a)
                                             
                                             
                                                porți detectoare de metale (WTMD);
                                             
                                          
                                                (b)
                                             
                                             
                                                sisteme de detectare a explozibililor (EDS);
                                             
                                          
                                                (c)
                                             
                                             
                                                echipamente de detectare a urmelor de explozibili (ETD);
                                             
                                          
                                                (d)
                                             
                                             
                                                echipamente dotate cu sistem de detectare a explozibililor lichizi (LEDS);
                                             
                                          
                                                (e)
                                             
                                             
                                                echipamente de detecție a metalelor (MDE);
                                             
                                          
                                                (f)
                                             
                                             
                                                scanere de securitate;
                                             
                                          
                                                (g)
                                             
                                             
                                                scanere pentru încălțăminte; și
                                             
                                          
                                                (h)
                                             
                                             
                                                echipamente pentru detectarea vaporilor de explozibili (EVD).
                                             
                                          
                              
                                    12.0.2.2.
                                 
                                 
                                    Comisia aprobă echipamentele de securitate enumerate la punctul 12.0.2.1 și le acordă «marca UE».
                                 
                              
                                    12.0.2.3.
                                 
                                 
                                    «Marca UE» poate fi acordată numai echipamentelor de securitate testate în centrele de testare pentru care o autoritate competentă deține responsabilitatea măsurilor de control al calității în conformitate cu procesul comun de evaluare al Conferinței Europene a Aviației Civile.
                                 
                              
                                    12.0.2.4.
                                 
                                 
                                    Comisia poate acorda «marca UE» unui echipament de securitate numai după ce a primit rapoartele de testare pentru echipamentul în cauză sau rapoartele de nivel 2 elaborate prin intermediul procesului comun de evaluare al Conferinței Europene a Aviației Civile.
                                    Comisia poate solicita informații suplimentare cu privire la rapoartele de testare.
                                 
                              
                                    12.0.2.5.
                                 
                                 
                                    Comisia poate acorda «marca UE» echipamentului de securitate confirmat de procesul comun de evaluare al Conferinței Europene a Aviației Civile. Respectivele echipamente sunt automat eligibile pentru a primi «marca UE» și dobândesc statutul temporar de «marcă a UE în curs de aprobare» până la aprobarea finală.
                                    Sunt permise instalarea și utilizarea echipamentelor de securitate cu statutul de «marcă a UE în curs de aprobare».
                                 
                              12.0.3.   «Marca UE» și baza de date a Uniunii privind securitatea lanțului de aprovizionare - echipamente de securitate
                        
                        
                                    12.0.3.1.
                                 
                                 
                                    Echipamentele de securitate enumerate la punctul 12.0.2.1 cărora li s-a acordat «marca UE» se introduc în «Baza de date a Uniunii privind securitatea lanțului de aprovizionare – echipamente de securitate».
                                 
                              
                                    12.0.3.2.
                                 
                                 
                                    «Marca UE» se aplică de către producători pe echipamentele de securitate aprobate de Comisie și trebuie să fie vizibilă pe o latură a echipamentelor respective.
                                 
                              
                                    12.0.3.3.
                                 
                                 
                                    Pe echipamentele cu «marca UE» se instalează versiunile de hardware și software corespunzătoare descrierii din «Baza de date a Uniunii privind securitatea lanțului de aprovizionare – echipamente de securitate».
                                 
                              
                                    12.0.3.4.
                                 
                                 
                                    Fără a aduce atingere punctelor 12.0.4 și 12.0.5, echipamentele de securitate cu «marca UE» beneficiază de recunoaștere reciprocă și sunt recunoscute în ceea ce privește punerea la dispoziție, instalarea și utilizarea lor în toate statele membre.
                                 
                              
                                    12.0.3.5.
                                 
                                 
                                    Comisia menține actualizată «Baza de date a Uniunii privind securitatea lanțului de aprovizionare – echipamente de securitate».
                                 
                              
                                    12.0.3.6.
                                 
                                 
                                    O rubrică din «Baza de date a Uniunii privind securitatea lanțului de aprovizionare – echipamente de securitate» conține următoarele informații:
                                    
                                                (a)
                                             
                                             
                                                un identificator alfanumeric unic;
                                             
                                          
                                                (b)
                                             
                                             
                                                numele producătorului;
                                             
                                          
                                                (c)
                                             
                                             
                                                denumirea;
                                             
                                          
                                                (d)
                                             
                                             
                                                configurația detaliată cuprinzând cel puțin:
                                                
                                                            (i)
                                                         
                                                         
                                                            versiunea hardware;
                                                         
                                                      
                                                            (ii)
                                                         
                                                         
                                                            algoritmul de detectare;
                                                         
                                                      
                                                            (iii)
                                                         
                                                         
                                                            dacă este necesar, versiunea software-ului sistemului;
                                                         
                                                      
                                                            (iv)
                                                         
                                                         
                                                            dacă este necesar, versiunea echipamentului auxiliar; și
                                                         
                                                      
                                                            (v)
                                                         
                                                         
                                                            dacă este necesar, versiunea conceptului de operare;
                                                         
                                                      
                                          
                                                (e)
                                             
                                             
                                                standardul obținut;
                                             
                                          
                                                (f)
                                             
                                             
                                                statutul echipamentului, indicându-se una dintre următoarele mențiuni:
                                                
                                                            (i)
                                                         
                                                         
                                                            «marcă a UE»;
                                                         
                                                      
                                                            (ii)
                                                         
                                                         
                                                            «marcă a UE în curs de aprobare»;
                                                         
                                                      
                                                            (iii)
                                                         
                                                         
                                                            «marcă a UE suspendată»;
                                                         
                                                      
                                                            (iv)
                                                         
                                                         
                                                            «marcă a UE retrasă»;
                                                         
                                                      
                                                            (v)
                                                         
                                                         
                                                            «marcă a UE depășită»;
                                                         
                                                      
                                          
                                                (g)
                                             
                                             
                                                data emiterii statutului echipamentului.
                                             
                                          
                              12.0.4.   Suspendarea și retragerea «mărcii UE»
                        
                        
                                    12.0.4.1.
                                 
                                 
                                    La cererea statelor membre sau din proprie inițiativă, Comisia poate suspenda fără preaviz statutul de «marcă a UE» și de «marcă a UE în curs de aprobare» al unui echipament de securitate atunci când primește informații care indică faptul că echipamentul nu respectă standardul pentru care a fost aprobat. În acest sens, Comisia actualizează statutul în «Baza de date a Uniunii privind securitatea lanțului de aprovizionare – echipamente de securitate».
                                 
                              
                                    12.0.4.2.
                                 
                                 
                                    Echipamentele de securitate cărora li s-a suspendat statutul de «marcă a UE» sau de «marcă a UE în curs de aprobare» nu mai pot fi utilizate, iar echipamentele deja instalate pot fi utilizate prin aplicarea de măsuri compensatorii, după caz.
                                 
                              
                                    12.0.4.3.
                                 
                                 
                                    La cererea statelor membre sau din proprie inițiativă, Comisia poate retrage statutul de «marcă a UE» sau de «marcă a UE în curs de aprobare» al unui echipament de securitate atunci când nu mai consideră că echipamentul de securitate respectă standardul pentru care a fost aprobat.
                                 
                              
                                    12.0.4.4.
                                 
                                 
                                    Echipamentele de securitate al căror statut de «marcă a UE» sau de «marcă a UE în curs de aprobare» a fost retras sau a devenit depășit nu mai pot fi utilizate de la data emiterii statutului, astfel cum este înregistrat în «Baza de date a Uniunii privind securitatea lanțului de aprovizionare - echipamente de securitate».
                                 
                              
                                    12.0.4.5.
                                 
                                 
                                    Comisia poate acorda din nou statutul de «marcă a UE» sau de «marcă a UE în curs de aprobare» atunci când primește informații potrivit cărora echipamentul respectă din nou standardul pentru care a fost aprobat.
                                 
                              12.0.5.   Măsuri mai stricte privind echipamentele de securitate și aprobarea națională
                        
                        
                                    12.0.5.1.
                                 
                                 
                                    Statele membre pot deroga de la principiul recunoașterii reciproce prin aplicarea unor măsuri mai stricte privind echipamentele de securitate. Statele membre notifică Comisiei aceste măsuri, aprobările acordate echipamentelor de securitate și măsurile luate pentru a se asigura că echipamentele de securitate pe care le aprobă respectă standardele stabilite în prezentul capitol.
                                 
                              
                                    12.0.5.2.
                                 
                                 
                                    Statele membre pot deroga de la principiul recunoașterii reciproce prin aplicarea propriului lor mecanism național de aprobare a echipamentelor de securitate. Ele notifică Comisiei acest mecanism, aprobările acordate echipamentelor și măsurile suplimentare luate pentru a se asigura că echipamentele de securitate respectă standardele stabilite în prezentul capitol.
                                 
                              
                                    12.0.5.3.
                                 
                                 
                                    Echipamentele de securitate aprobate la nivel național în baza punctului 12.0.5.1 sau 12.0.5.2 nu primesc «marca UE».
                                 
                              
                           (*1)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).”"
                        
                     
                  
                        6.
                     
                     
                        La capitolul 12, se adaugă următorul apendice 12-N:
                        „APENDICELE 12-N
                        
                        Dispozițiile detaliate privind cerințele de performanță pentru SED sunt prevăzute în Decizia de punere în aplicare C(2015) 8005 a Comisiei.”
                     
                  
                        7.
                     
                     
                        La capitolul 12, se adaugă următorul apendice 12-O:
                        „APENDICELE 12-O
                        
                        Dispozițiile detaliate privind cerințele de performanță pentru EVD sunt prevăzute în Decizia de punere în aplicare C(2015) 8005 a Comisiei.”
                     
                  
               (*1)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).””